MINISTRU KABINETA SĒDES PROTOKOLLĒMUMS

Rīga Nr. 2011.gada \_\_\_\_\_\_\_\_\_\_\_\_\_

...§

**Par Veselības ministrijas budžeta iestāžu maksas pakalpojumu un citu pašu ieņēmumu 2010.gada līdzekļu atlikumiem**

1. Konceptuāli atbalstīt, ka Veselības ministrija budžeta iestāžu – Veselības ekonomikas centra un Zāļu valsts aģentūras neizmantoto 2010.gada maksas pakalpojumu un citu pašu ieņēmumu līdzekļu atlikumu uz 2011.gada 1.janvāri **1 934 926** latu apmērā novirza:

1.1. uz valsts budžeta programmas 01.00.00 „Nozares vadība” apakšprogrammu 01.01.00 „Veselības aprūpes centrālā vadība” 58 800 latu apmērā, lai Veselības ministrijai nodrošinātu finansējumu prioritāru veselības veicināšanas pasākumu organizēšanai 2011.gadā;

1.2. uz valsts budžeta programmas 33.00.00 „Veselības aprūpes nodrošināšana” apakšprogrammu 33.01.00 „Ārstniecība” 244 132 latu apmērā

valsts galvotā aizdevuma segšanai par 2011.gadu, tai skaitā SIA „Kuldīgas rajona slimnīca” 64 605 lati un SIA „Ludzas rajona slimnīca” 179 527 lati;

1.3. uz valsts budžeta programmas 33.00.00 „Veselības aprūpes nodrošināšana” apakšprogrammu 33.03.00 „Kompensējamo medikamentu un materiālu apmaksāšana” 1 390 510 latu apmērā, lai daļēji segtu līdzekļu deficītu kompensējamo medikamentu apmaksai, ņemot vērā 2010.gada decembra mēnesī faktiski iztērēto līdzekļu pārsniegumu virs plānotā;

1.4. uz valsts budžeta programmas 33.00.00 „Veselības aprūpes nodrošināšana” apakšprogrammu 33.12.00 „Reto slimību medikamentozā ārstēšana bērniem” 196 484 latu apmērā, lai nodrošinātu finansējumu reto slimību medikamentozajai ārstēšanai bērniem atbilstoši VSIA „Bērnu klīniskā universitātes slimnīca” sniegtajai precizētajai informācijai par faktisko pacientu skaitu un ārstēšanai nepieciešamajiem medikamentiem 2011.gadā;

1.5. uz valsts budžeta programmas 45.00.00 „Ārstniecības finansējuma administrēšana” 45 000 latu apmērā, lai Veselības norēķinu centram nodrošinātu Vadības Informācijas sistēmas programmatūras pārveidi, kas dotu iespēju publiskajā telpā neizmantot ārstniecības personu kodus, tos elektroniskajā vidē aizstājot ar cita tipa identifikatoriem.

2. Veselības ministrijai protokollēmuma 1.punktā minētos priekšlikumus iesniegt izskatīšanai Ministru kabinetā likumprojekta „Grozījumi likumā „Par valsts budžetu 2011.gadam”” izskatīšanai Saeimā otrajā lasījumā.

Ministru prezidents V.Dombrovskis

Valsts kancelejas direktore E.Dreimane

Veselības ministrs J.Bārzdiņš

31.03.2011 13:47

289

Ž.Zvaigzne

67876041, Zanete.Zvaigzne@vm.gov.lv